28. ΑΠΟΦΑΣΙΣ ΠΡΟΕΔΡΟΥ ΤΗΣ ΒΟΥΛΗΣ Αριθμ. 3025 της 28/29 Ιουν. 1976 (ΦΕΚ Β' 857) Περί καταβολής εξόδων κινήσεως εις το προσωπικόν της Βουλής. Εχοντες υπ' όψει: 1)Τας διατάξεις του Κανονισμού της Βουλής. 2)Τας διατάξεις της παρ. 4 του άρθρ. 3 της κατά την ΡΣΤ' συνεδρίασιν της 1 ης  Απρ. 1976 ψηφισθείσης υπό της Βουλής προτάσεως "περί τροποποιήσεως του Κανονισμού της Βουλής (Τμήμα Προσωπικόν), ΦΕΚ 80 τ.Α' της 7 Απρ. 1976. 3)Την ανάγκην της καθ' εκάστην σχεδόν μετακινήσεως των Υπαλλήλων της Βουλής λόγω των νυκτερινών συνεδριάσεων του Σώματος και της εκ του λόγου τούτου επιβαρύνσεως αυτών παγίως δι' ηυξημένων εξόδων κινήσεως. Σελ. 192,682(α) Τεύχος 612-Σελ. 50. 4)Την ύπαρξιν σχετικής πιστώσεως εν τω Προϋπολογισμώ της Βουλής οικονομικού έτους 1976. 5)Τας διατάξεις της παρ. 3 του άρθρ. 40 του Ν.Δ. 3323/55, αποφασίζομεν: 1.Εγκρίνομεν όπως από της 1 ης  Ιουν. 1976 καταβάλλωνται κατ' αποκοπήν κατά  μήνα εις το προσωπικόν της Βουλής, ως και το λοιπόν προσωπικόν, ως τούτο καθορίζεται διά της παρ. 4 του άρθρ. 3 της κατά την ΡΣΤ' συνεδρίασιν της Βουλής της 1 ης  Απρ. 1976 ψηφισθείσης τροποποιήσεως του Κανονισμού της Βουλής, έξοδα κινήσεως καθοριζόμενα ως κάτωθι: α) Από του 2 ου  έως του 5 ου  βαθμού εις 2.500 δραχμάς μηνιαίως. β) Από του 6 ου  έως και του 8 ου  βαθμού 2.000 δραχμάς μηνιαίως. γ) Εις το πάσης φύσεως λοιπόν προσωπικόν δραχ. 1.800 μηνιαίως. Ειδικώτερον διά τους εκτελούντας χρέη οδηγού αυτοκινήτων μη μονίμους υπαλλήλους της Βουλής η κατά τ' ανωτέρω αποζημίωσις ορίζεται εις δραχ. 2.000 μηνιαίως. Εις το προσωπικόν της Βουλής εις το οποίον έχει χορηγηθή δελτίον ελευθέρας κυκλοφορίας η άνω αποζημίωσις ορίζεται κατά 500 δραχμάς επί έλαττον. 2.Τα κατά τα ανωτέρω κατ' αποκοπήν παρεχόμενα έξοδα κινήσεως, καταβάλλονται διά μισθοδοτικών καταστάσεων συντασσομένων επί τη βάσει υπηρεσιακών βεβαιώσεων περί των δικαιούχων, υποβαλλομένων υπό των αρμοδίων Προϊσταμένων των Διευθύνσεων και Υπηρεσιών της Βουλής. 3.Η ως άνω αποζημίωσις είναι πληρωτέα μέχρι της ενάρξεως της νέας τακτικής συνόδου της Βουλής. Η παρούσα δημοσιευθήτω διά της Εφημερίδος της Κυβερνήσεως. 1.Ζ.δ.27-28 Βουλή 